
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/69/2024 8824010335 11. 09. 2024 Mgr. Anna Monoková ECLI:SK:OSVT:2024:8824010335.1
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou na verejnom zasadnutí o návrhu na dohodu o vine a treste v súlade s ustanovením § 334 ods. 4 Trestného poriadku dňa 11. septembra 2024 takto rozhodol: Súd podľa § 334 ods. 4 Trestného poriadku schvaľuje dohodu o vine a treste uzavretú medzi prokurátorom Okresnej prokuratúry vo Vranove nad Topľou a obvinenou A. B. na verejnom zasadnutí dňa 11. septembra 2024 Obvinená A. B., nar. XX.XX.XXXX vo C. D. E., trvale bytom C. D. E., F.. G. H. XXXX/XX je vinná,že dňa 29.04.2024 v čase okolo 21:25 hod. po predchádzajúcej slovnej výmene názorov s I. A., s ktorým obvinená žije v spoločnej domácnosti, pred rodinným domom č. XXX/XXX D. J. K. L. M. C. C. D. E. po príchode hliadky Obvodného oddelenia PZ Vranov nad Topľou obvinená držiac v ruke nôž s celkovou dĺžkou 26 cm s čepeľou dlhou 14 cm sa vyhrážala I. A. zabitím, pričom hliadka ju opakovane vyzývala, aby upustila od svojho konania, obvinená cúvla, že aj tak ho nepustí a zabije ho, pričom pristupovala bližšie ku poškodenému, kde po opakovanej výzvy hliadky, nôž z ruky pustila, ale aj tak adresovala slova I. A., že ho zabije, čím svojím konaním u poškodeného I. A. vzbudila dôvodnú obavu o jeho život, teda inému sa vyhrážala smrťou takým spôsobom, že to vzbudilo dôvodnú obavu a spáchala čin závažnejším spôsobom konania- so zbraňou, čím spáchala prečin nebezpečného vyhrážania podľa § 360 ods. 1, ods. 2 písm. a) Trestného zákona s poukazom na 138 písm. a) Trestného zákona z a t o s a o d s u d z u j e: podľa § 360 ods. 2 Trestného zákona, za použitia § 38 ods. 2, ods. 3 Trestného zákona pri prevahe poľahčujúcej okolnosti uvedenej v § 36 písm. l) Trestného zákona a neexistencii priťažujúcej okolnosti uvedenej v § 37 Trestného zákona, za použitia § 39 ods. 2 písm. d), ods. 4 Trestného zákona na trest odňatia slobody v trvaní 4 (štyri) mesiace. Podľa § 49 ods. 1 písm. a) Trestného zákona jej výkon trestu podmienečne odkladá.
Podľa § 50 ods. 1 Trestného zákona určuje skúšobnú dobu v trvaní 18 mesiacov. Podľa § 73 ods. 2 písm. d) Trestného zákona jej ukladá ochranné protialkoholické liečenie ambulantnou formou. odôvodnenie: Prokurátorka Okresnej prokuratúry Vranov nad Topľou podala na tunajší súd návrh na schválenie dohody o vine a treste v trestnej veci proti obvinenej A. B. (ďalej len „obvinená“) pre prečin nebezpečného vyhrážania podľa § 360 ods. 1, ods. 2 písm. a) Trestného zákona s poukazom na 138 písm. a) Trestného zákona na skutkovom základe uvedenom vo výrokovej časti rozhodnutia. Z predloženého spisu súd zistil, že obvinená sa k spáchaniu skutkov priznala, uznala vinu s tým, že zhromaždené dôkazy nasvedčujú pravdivosti jej priznania. Po prednesení dohody o vine a treste obvinená odpovedala na všetky otázky položené jej v súlade s ustanovením § 333 ods. 3 Trestného poriadku áno s tým, že podanému návrhu na dohodu vine a treste rozumie, súhlasí, aby sa jej trestná vec prejednala touto skrátenou formou, čím sa výslovne vzdáva práva na verejný súdny proces, rozumie, čo tvorí podstatu skutku, ktorý sa jej kladie za vinu, bola ako obvinená poučená o svojich právach, najmä o práve na obhajobu, bola jej daná možnosť na slobodnú voľbu obhajcu a s obhajcom sa mohla radiť o spôsobe obhajoby, rozumie podstate konania o návrhu na dohodu o vine a treste, rozumie právnej kvalifikácii skutku ako trestného činu, bola oboznámená s trestnými sadzbami, ktoré zákon ustanovuje za trestný čin kladený jej za vinu, dobrovoľne sa priznala a uznala vinu za spáchaný skutok, ktorý sa v návrhu o dohode o vine a treste kvalifikuje ako prečin nebezpečného vyhrážania podľa § 360 ods. 1, ods. 2 písm. a) Trestného zákona s poukazom na 138 písm. a) Trestného zákona na skutkovom základe uvedenom vo výrokovej časti rozhodnutia, súhlasí s navrhovaným trestom, trest prijíma a v stanovených lehotách sa podriadi výkonu trestu a že si uvedomuje, že ak súd príjme návrh na dohodu o vine a treste a vynesie rozsudok, ktorý nadobudne právoplatnosť vyhlásením, nebude mať možnosť proti tomuto rozsudku podať odvolanie. Po preskúmaní predloženej dohody o vine a treste, návrhu na jej schválenie ako aj predloženého spisového materiálu dospel súd k záveru, že dohoda o vine a treste nie je neprimeraná ani nespravodlivá, obvinená na všetky otázky položené mu v zmysle § 333 ods. 3 Trestného poriadku odpovedala áno, preto súd dohodu o vine a treste schválil a potvrdil ju rozsudkom, tak ako je uvedené vo výroku tohto rozhodnutia. Poučenie: Proti tomuto rozsudku nie je prípustné odvolanie (§ 334 ods. 4 Trestného poriadku). Dovolanie ako mimoriadny opravný prostriedok, je prípustné iba za podmienky uvedenej v § 371 ods. 1 písm. c) Trestného poriadku alebo § 371 ods. 2 druhá veta.

